Varoituskyltti Hammerfestin satamassa. Kyltissä kielletään norjaksi ja englanniksi Hvaldimirin häiritseminen.
**Hvaldimir** on vuoden 2019 huhtikuussa Pohjois-Norjan Hammerfestin lähellä ensimmäistä kertaa tavattu maitovalasuros, jolla oli havaintohetkellä päällään kameravaljaat. Kalastajat vapauttivat ihmisiin tottuneelta vaikuttaneen uroksen valjaista ja se jäi alueelle. Urosta epäiltiin Venäjällä koulutetuksi vakoiluvalaaksi ja se nimettiin *Hvaldimiriksi. Nimessä* yhdistyvät norjan kielen valasta tarkoittava sana *hval* ja Venäjän presidentin Vladimir Putinin etunimi.

Havainnot ja reaktiot
---------------------

Hvaldimir Hammerfestin satamassa
### Ensimmäinen kohtaaminen

Valas näyttäytyi ensimmäisen kerran 26. huhtikuuta 2019 Ingøyan saaren edustalla Hammerfestin pohjoispuolella, lähellä Rolvsøyan saaren Tufjordin kylää. Uroksella oli yllään tiukat kameravaljaat, joista se yritti vapautua hankaamalla itseään veneitä vasten. Valjaista erotettiin teksti "Equipment St. Petersburg". Eläintenpelastushenkilöstö ja kalastajat ponnistelivat vapauttaakseen valaan valjaista. Lopulta kalastaja Joar Hesten puki ylleen pelastautumispuvun, hyppäsi veteen löysäämään valjaiden soljet, ja vapautti uroksen.

Vapautettu Hvaldimir palasi useana päivänä veneille pyytämään ruokaa ja leikkimään noutoleikkiä. Se osoitti olevansa erittäin kesy ja tuli kutsuttaessa luokse. Valas piti erityisesti hengitysaukon kohdalta rapsuttamisesta. Myöhemmin valas seurasi yhtä veneistä Hammerfestin satamaan saakka. Norjan kalastusvirasto ja poliisi kehottivat yleisöä olemaan ruokkimatta valasta ja jättämään sen muutenkin rauhaan. Pelkona oli, että stressaantuneena valaasta tulisi aggressiivinen tai miekkavalas Keikon tavoin liian riippuvainen ihmisistä.

### Hvaldimir jää Norjan rannikolle

Hvaldimiria ehdotettiin sijoitettavaksi islantilaiselle suojelualueelle, jossa oli kaksi sinne aiemmin sijoitettua Kiinasta lähtöisin olevaa maitovalasta. Koska Hvaldimir näytti pyrkivän hankkimaan itse ravintonsa, kalastusvirasto päätti olla siirtämättä urosta. Norjan merentutkimuslaitos suositteli julkkisvalaan palauttamista Venäjällä sijaitsevaan laitokseen, jos se oppisi omavaraiseksi. Muutamaa päivää myöhemmin kävi kuitenkin ilmi, että valas oli aliravittu. Hammerfestin kunta otti vastuun asiasta ja kalatalousvirasto suostui Hvaldimirin ruokkimiseen. 

Yleisö teki runsaasti lahjoituksia, joilla yritettiin varmistaa valaan riittävä ruokinta. Norwegian Orca Survey aloitti Hvaldimirin ruokinnan. Orca Survey opetti Hvaldimirille myös käsieleitä, joiden avulla se saatiin makaamaan veneen vieressä mahdollista tulevaa lääketieteellistä hoitoa varten. Toivottiin, että Hvaldimiria ei tulevaisuudessa enää tarvitsisi ruokkia. Hvaldimir selviytyikin ainakin yhdestä vakavasta sairastumisesta. Valaan raportoitiin loukkaantuneen myös kalastajan koukusta. 

Hvaldimir oli Hammerfestin nähtävyys useamman kuukauden, kunnes poistui satamasta heinäkuussa 2019. Se oli ilmeisesti oppinut löytämään ruokansa itsenäisesti. Valas havaittiin saman vuoden elokuussa useita kertoja lähellä Seilandia, Hammerfestin ja Altan välissä sijaitsevaa saarta. Syyskuun alussa Hvaldimir ui Altan satamaan, ja siinä havaittiin potkurien aiheuttamia vammoja. Altassa ihmisten nähtiin heittelevän valasta esineillä ja työntävän niitä uroksen suuhun. Hvaldimir poistui Altasta, mutta ilmestyi myöhemmin Lappeaan.

Hvaldimirista dokumenttia tehnyt amerikkalainen elokuvantekijä Regina Crosby yritti marraskuussa 2019 kerätä 10 000 dollaria siirtääkseen valaan Huippuvuorille. Siirto ei kuitenkaan toteutunut. Toukokuussa 2021 Hvaldimir eli edelleen Norjan rannikolla, ja se oli tuttu näky sekä kalatilojen herkkuapajilla että turistien keskuudessa.

### Hvaldimirin kohtaamiset ihmisten kanssa

4. toukokuuta 2019 Hammerfestissä vietetyn päivän jälkeen 25-vuotias Ina Mansikka suuntasi ystävänsä kanssa kaupungin satamaan etsimään Hvaldimiria. Mansikan taskussa ollut iPhone putosi veteen. Epäonni muuttui iloksi, kun kävi ilmi, että Hvaldimir haki veteen tippuneen puhelimen ja palautti sen omistajalleen. Mansikan Instagramiin lataamalla videolla nähdään, kuinka hän kiittää valasta rapsuttamalla sitä leuan alta.

Kesäkuussa 2019 Hvaldimir leikki useampaan optteeseen sukeltajien kanssa. Yhdeltä sukeltajalta valas veti veitsen tupesta, toisia uros ilahdutti osallistumalla vedenalaisen droonin testaamiseen.

Syyskuussa 2019 Joachim Larssen meloi kajakillaan kohti Hammerfestin satamaa. Hvaldimir ui suoraan kajakin viereen hakemaan huomiota. Kun Larssen irrotti GoPro-kameransa päähihnasta kuvatakseen valasta pinnan alla, Hvaldimir vei kameran Larssenilta ja pudotti sen pohjaan. Hvaldimir kuitenkin nouti kameran ja palautti sen omistajalleen. Aiemmin samassa kuussa Hvaldimirin nähtiin leikkivän luonnonvaraisen harmaalokin kanssa. Hvaldimir kiusasi lokkia niin, että lintu pudotti juuri pyydystämänsä kalan.

Marraskuussa 2019 nettiin ilmestyi Norjan rannikolla kuvattu video maitovalaasta, joka saattoi olla Hvaldimir. Yksilö leikki noutoleikkiä rugbypallolla.

Teoriat valaan alkuperästä ja nimeäminen
----------------------------------------

Hvaldimirin yllä löytöhetkellä olleet kameravaljaat ja niiden nimilappu herättivät epäilyksiä, että Venäjä oli kouluttanut valaan vakoilutarkoituksiin. Sekä Yhdysvaltojen että Venäjän asevoimien tiedetään ylläpitäneen valaiden koulutusohjelmia. Venäjällä ohjelmissa oli käytetty myös maitovalaita. Eräs venäläinen meritutkija kertoi kuitenkin norjalaiselle kollegalleen, että Hvaldimirin valjaat eivät olleet venäläisten tutkijoiden käyttämää tyyppiä.

Venäjän armeijan tiedottaja eversti Viktor Baranets vastasi vakoiluepäilyihin sanomalla "jos käyttäisimme tätä eläintä vakoilemiseen, luuletteko, että liittäisimme mukaan matkapuhelinnumeron, jossa on viesti ’soita tähän numeroon’?" Baranets ei kuitenkaan kiistänyt, etteikö valas olisi voinut paeta Venäjän laivastolta, jonka laivastotukikohta Murmanskissa on suhteellisen lähellä valaan löytöpaikkaa Hammerfestia.

Venäläinen vakoiluteoria innoittamana sanomalehti *Verdens Gang* nimesi valaan Hvaldimiriksi. Pian Norjan yleisradioyhtiö NRK ilmoitti, että Hvaldimir oli myös heidän yleisöäänestyksensä voittanut nimi. Toiseksi NRK:n äänestyksessä sijoittui "Joar" valaan vapauttaneen kalastajan mukaan. Kolmanneksi tuli ehdotus "agentti James Beluga".

Venäläinen laivastoasiantuntija Mihail Barabanov kertoi uskovansa, että valas oli ollut osa eläintieteellistä seurantaprojektia. Toukokuun lopulla 2019 julkisuuteen nousi satelliittikuvia, joissa kerrottiin näkyvän venäläinen Olenja Guban tukikohta. Kuvissa meressä näkyi karsinoita, joissa saattoi olla mahdollista pitää valaita.

Norjan entinen Murmanskin konsuli Morten Bikeby on ehdottanut, että Hvaldimir on terapiaeläin vammaisten lasten kanssa työskentelevästä Arctic Circle Padi Dive and Lodge -keskuksesta lähellä Venäjän ja Norjan rajaa. Hvaldimir saattoi olla Semjon, maitovalas, joka sijoitettiin keskukseen nuorena merileijonien hyökkäyksen jälkeen. Semjon esiintyi myös artikkelissa, jonka Vikeby kirjoitti laitoksesta vuonna 2008 *Fiskeribladet* -lehdessä. Valjaat oli Bikebyn mukaan tarkoitettu lapsia kuljettavan veneen hinaamiseen. Arctic Circle Padi Dive and Lodge ei enää käyttänyt maitovalaita terapiatarkoituksiin. Vikeby ehdottikin, että Hvaldimiria käytetään Hammerfestin mainostamiseen.

Lähteet
-------

1. ↑  Hanne Bernhardsen Nordvåg, "Hva kan du om Hvaldimir?" [What do you know about Hvaldimir?], NRK Finnmark, 31 August 2019 (in Norwegian): "Hvaldimir svømte på rygg med flagget til topps." [Hvaldimir was swimming on his back with his flag flying.]
2. 1 2 3  "Trodde telefonen var tapt. Så kom 'Hvaldimir' til unnsetning" [She thought the phone was gone. Then 'Hvaldimir' came to the rescue], *Dagbladet*, 5 May 2019 (in Norwegian; with 2 videos).
3. 1 2 3 4  "Russian 'spy whale' may have provided therapy for children", Deutsche Welle, 8 May 2019.
4. 1 2  Nina Berglund, "White whale now named 'Hvaldimir'", *News in English.no*, 3 May 2019.
5. ↑  "Russian 'spy whale' makes Norwegian friends", BBC News, 29 April 2019 (video, 46 secs).
6. 1 2 3 4 5  Håvard Hesten, "'Russian spy whale'", BBC News, 29 April 2019 (video, 1 min 33 secs, subtitles).
7. 1 2 3 4 5  "Norway finds 'Russian spy whale' off Arctic coast", BBC News, 29 April 2019 (includes the Hesten video)
8. 1 2 3  Jon Henley, "'Russian spy' whale has defected to Norway, locals claim", *The Guardian*, 2 May 2019 (with video, 48 secs).
9. 1 2 3  "Meet the world’s friendliest escaped Russian spy whale", *Navy Times*, 30 April 2019.
10. 1 2  Jan Harald Tomassen and Allan Klo, "Vurderer å flytte 'Hvaldimir' til Island" [Considering moving 'Hvaldimir' to Iceland], NRK, 6 May 2019 (in Norwegian).
11. ↑  "Hvithvalen i Hammerfest" (Arkistoitu – Internet Archive) [The Beluga whale in Hammerfest], Norwegian Directorate of Fisheries, 6 May 2019 (in Norwegian).
12. ↑  Finn Irgens Myking, "Ber folk ikke gi hvithval oppmerksomhet" [Asking people not to give beluga attention], P5, 5 May 2019 (in Norwegian).
13. ↑  "Frykter at 'spionhvalen' skal lide samme skjebne som Hollywood-stjerne" [Fears that the 'spy whale' will suffer the same fate as Hollywood star], *VG TV* (*Verdens Gang*), 3 May 2019 (video, 2 mins, 55 secs; in Norwegian).
14. 1 2  Øystein Hage, "'Hvaldimir' heter trolig 'Semjon', og er en terapihval. Se video når den leker med barn" ['Hvaldimir' is really called 'Semyon' and is a therapy whale. Watch a video where he is playing with children], *Fiskeribladet*, 7 May 2019 (in Norwegian; with video ).
15. 1 2  Kristina Kalinina, Erlend Hykkerud and André Bendixen, "'Gåten Hvaldimir' får inntil videre gjøre som han vil" ['Hvaldimir the mystery' to be allowed to go on doing what he wants], NRK Finnmark, 8 May 2019 (in Norwegian).
16. ↑  Karin Madshus, "Havforskningsinstituttet anbefaler å fôre 'spionhvalen'" [Marine Research Institute recommends moving the 'spy whale'], *Dagbladet*, 15 May 2019 (in Norwegian).
17. 1 2  Kjell Persen and Karima Elisabeth Magnussen, "Leken 'Hvaldimir': – Han kysset dronen" [Playful 'Hvaldimir': 'He's kissing the drone'], TV2, 7 June 2019 (in Norwegian; with video, 53 secs).
18. ↑  Boel Holm, TT, "Valen Hvaldimir måste utfodra, s för att inte dö" [Hvaldimir the whale needs to be fed so that he does not die], *Hufvudstadsbladet*, 18 May 2019 (in Swedish).
19. 1 2 3  Amos Chapple, "'Hvaldimir,' The 'Russian Spy' Beluga, In Unsure Waters", Radio Free Europe, June 18, 2019.
20. ↑  [Christel-Beate Jorilldatter and Alexandra Kosowski, "Hvaldimir er syk: – Forandringer i oppførselen" [Hvaldimir is sick: 'Changes in behaviour'], *iFinnmark*, 26 May 2019 (in Norwegian).
21. ↑  "Hvithvalen 'Hvaldimir' overlevde nesten ikke helgen", ['Hvaldimir' the beluga almost did not survive the weekend], NRK, 27 May 2019 (in Norwegian).
22. ↑  Amalie Frøystad Nærø, "Fikk 'Hvaldimir' på kroken: – Han var tydelig forbanna" [Got 'Hvaldimir' on the hook: 'He was clearly ticked off'], *Verdens Gang*, 31 May 2019 (in Norwegian).
23. ↑  NTB, "Hvaldimir fikk flenge i magen i møte med fiskekrok" [Hvaldimir gashed in stomach in encounter with fish-hook], ABC Nyheter, 1 June 2019 (in Norwegian).
24. ↑  Christian Kråkenes, "Hvaldimir har lært seg å fange mat selv "[Hvaldimir has taught himself to catch his own food], NRK, 28 August 2019 (in Norwegian).
25. ↑  Erlend Hykkerud, "Hvaldimir er syk og har fått skader: – Flere har kastet planker og andre ting etter ham" [Hvaldimir is sick and has received injuries: 'Many people have thrown planks and other things at him'], NRK, 12 September 2019 (in Norwegian).
26. 1 2  Jan Harald Tomassen, "Amerikaner mener Hvaldimir må flyttes fra Finnmark" [American thinks Hvaldimir needs to be removed from Finnmark], NRK Finnmark, 18 November 2019, updated 19 November 2019 (in Norwegian).
27. ↑  Nevett, Joshua. "Hvaldimir: Seeking sanctuary for whale dubbed a Russian spy", *BBC News*, May 10, 2021.
28. ↑  Mike Moffitt, "See the alleged Russian spy whale retrieve woman's dropped iPhone", *San Francisco Chronicle*, 8 May 2019 (with 2 videos).
29. ↑  "Jenta mister mobilen ned i havet: Da kommer vesenet opp fra dypet og alle innser det ufattelige" [Girl drops her cellphone in the sea: Then the creature comes up out of the depths and everybody witnesses the unbelievable], *Newsner*, 6 May 2019 (in Norwegian).
30. ↑  Feinn: Friendly Beluga Returns Dropped GoPro To Owner *The Dodo*.  25.9.2019. Viitattu 2.3.2020.
31. ↑  'Spy' Beluga Plays with Seagull *Caters Clips, YouTube*. Viitattu 27 March 2020.
32. ↑  James Felton, "There's Something You Need To Know About That Viral Video Of A Beluga Whale Playing Fetch" (Arkistoitu – Internet Archive), IFLScience, 11 November 2019 (with video).
33. ↑  Jack Guy and Emily Dixon, "'Russian spy' whale shines spotlight on military-grade animals", CNN, 4 May 2019 (with video).
34. ↑  Caroline Enge and Jan Gunnar Furuly, "Derfor bruker stormaktene hvaler og delfiner i militæret" [What the great powers use whales and dolphins for in the armed forces], *Aftenposten*, 28 April 2019 (in Norwegian).
35. ↑  Hanne Bernhardsen Nordvåg and Kristina Kalinina, "Hvalforsker: – Putin har vært direkte involvert i opptrening av hvaler" [Whale researcher: 'Putin has been directly involved in training whales'], NRK, 3 May 2019, updated 6 May 2019 (in Norwegian).
36. ↑  Hanne Bernhardsen Nordvåg, "Folket har talt – hvalen skal hete Hvaldimir" [The people have spoken - the whale shall be called Hvaldimir], NRK, 3 May 2019, updated 6 May 2019 (in Norwegian).
37. ↑  Jo Hermstad Tronsen, Kristina Kalinina and Erlend Hykkerud, "Nye satellittbilder kan avsløre hvor 'Hvaldimir' kommer fra" [New satellite images may reveal where 'Hvaldimir' comes from], NRK, 29 May 2019, updated 31 May 2019 (in Norwegian).
38. ↑  "Den russiske 'spionhvalen' er trolig en terapihval" [The Russian 'spy whale' is really a therapy whale], NRK, 7 May 2019 (in Norwegian).
39. ↑  "- Hammerfest må bruke hvalen" ["Hammerfest must use the whale"], *Fiskeribladet*, 8 May 2019 (in Norwegian).

Aiheesta muualla
----------------

* Hvaldimir Foundation (Arkistoitu – Internet Archive), Norwegian Orca Survey